Az 1992-es Európa-bajnokság selejtezőit 1990. február 2-án sorsolták ki. A NDK az 5. csoportba került az NSZK, Belgium, Wales és Luxemburg mellé. Augusztus 31-én eldőlt, hogy a két német állam október 3-án egyesül és létrejön az egységes Németország. Az NDK szeptember 12-én Belgium ellen kezdte volna a selejtezőket, de a visszalépés miatt erre már nem került sor. Végül barátságos mérkőzést játszottak a felek, amit az NDK Matthias Sammer két góljával 2–0-ra megnyert. Ez volt az NDK labdarúgó-válogatott történetének utolsó mérkőzése.